Zinedins Zidāns

Zinedins Jazids Zidāns (, dzimis  Marseļā, Francijā) ir alžīriešu izcelsmes Francijas futbola treneris un bijušais futbolists. Zidāns tiek uzskatīts par vienu no visu laiku pasaules labākajiem futbolistiem. Kopš 2019. gada ir Madrides "Real" galvenais treneris.

Spēlētāja karjera 
Par pasaules mēroga zvaigzni Zidāns kļuva 1998. gada Pasaules kausa izcīņas laikā, kad kopā ar Francijas izlasi kļuva par pasaules čempionu. Finālspēlē francūži ar 3:0 pieveica Brazīlijas izlasi un Zidāns šajā spēlē guva 2 vārtus. Kā komandas līderis Zidāns aizveda savu komandu arī līdz 2000. gada Eiropas čempionāta uzvarētāju lauriem. Kopā ar Turīnas "Juventus" Zidāns divas reizes kļuva par Itālijas čempionu, bet 2001. gadā viņš par rekordlielu summu (66 miljoniem eiro) pārgāja uz Madrides "Real".

2002. gadā Zidāns kopā ar Real uzvarēja UEFA Čempionu līgā. Zidāns ir 3 reizes atzīts par pasaules labāko futbolistu (1998, 2000, 2003), bet 2004. gadā UEFA aptaujā viņš tika atzīts par pēdējo 50 gadu izcilāko futbolistu. 2006. gada Pasaules čempionātā Zidāns kopā ar Francijas izlasi aizkļuva līdz pat finālam, kur piekāpās Itālijas izlasei. Jau spēles pagarinājumā Zidāns tika noraidīts no laukuma, pēc tam, kad iesita ar galvu pa krūtīm itāļu futbolistam Marko Materaci. Par spīti tam, Zidāns tika atzīts par 2006. gada Pasaules kausa izcīņas vērtīgāko spēlētāju. 2006. gadā pēc Pasaules čempionāta Zidāns beidza savu futbolista karjeru gan izlasē, gan klubā.

2004. gadā bijušais Brazīlijas futbolists Pele viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Trenera karjera 
2010. gada novembrī Zidāns tika nozīmēts par Madrides "Real" speciālo padomdevēju, bet 2013. gadā viņš kļuva par kluba trenera asistentu.
2014. gada jūnijā Zidāns kļuva par Madrides "Real" B komandas – "Real Madrid Castilla" treneri, bet 2016. gada 4. janvārī — par Madrides "Real" galveno treneri. Tikai piecas dienas pēc trešā Čempionu līgas kausa izcīnīšanas, Zinedins Zidāns negaidīti paziņoja par atkāpšanos no trenera amata Madrides "Real" komandā, sakot, ka "klubam ir nepieciešamas pārmaiņas". 2019. gada 11. martā Zidāns atgriezās "Real" trenera amatā, parakstot līgumu trim gadiem – līdz 2022. gada vasarai.

Sasniegumi

Spēlētāja karjera 
Bordeaux

 UEFA Intertoto kauss: 1995

Juventus

 Itālijas Serie A: 1996–97, 1997–98
 Supercoppa Italiana: 1997
 UEFA Superkauss: 1996
 Starpkontinentālais kauss: 1996
 UEFA Intertoto kauss: 1999

Real Madrid

 Spānijas La Liga: 2002–03
 Supercopa de España: 2001, 2003
 UEFA Čempionu līga: 2001–02
 UEFA Superkauss: 2002
 Starpkontinentālais kauss: 2002

Francija

 FIFA Pasaules kauss: 1998
 Eiropas čempionāts futbolā: 2000

Individuālie sasniegumi

 Francijas 1. divīzijas gada labākais jaunais spēlētājs: 1993–94
 Francijas 1. divīzijas gada labākais spēlētājs: 1995–96
 Francijas gada futbolists: 1998, 2002
 Ballon d'Or: 1998
 FIFA gada labākais pasaules spēlētājs: 1998, 2000, 2003
 FIFA 100

Trenera karjera 
Real Madrid

 Spānijas La Liga: 2016–17, 2019–20
 Supercopa de España: 2017, 2019–20
 UEFA Čempionu līga: 2015–16, 2016–17, 2017–18
 UEFA Superkauss: 2016, 2017
 FIFA Klubu Pasaules kauss: 2016, 2017

Individuālie sasniegumi

 FIFA gada labākais treneris: 2017
 Francijas gada treneris: 2016, 2017

Atsauces

Ārējās saites 

1972. gadā dzimušie
Francijas futbolisti
Francijas izlases futbolisti
1996. gada Eiropas čempionāta futbolā spēlētāji
1998. gada FIFA Pasaules kausa spēlētāji
2000. gada Eiropas čempionāta futbolā spēlētāji
2002. gada FIFA Pasaules kausa spēlētāji
2004. gada Eiropas čempionāta futbolā spēlētāji
2006. gada FIFA Pasaules kausa spēlētāji
FIFA 100
Francijas futbola treneri
Bordo "Girondins" spēlētāji
Turīnas "Juventus" spēlētāji
Madrides "Real" spēlētāji
Zelta bumbas ieguvēji